**ПРОЕКТ**

**Приложение № 2 към Заповед № ……………………...**

**СТРАТЕГИЧЕСКИ ПЛАН ЗА РАЗВИТИЕ НА ЗЕМЕДЕЛИЕТО И СЕЛСКИТЕ РАЙОНИ НА РЕПУБЛИКА БЪЛГАРИЯ ЗА ПЕРИОДА 2023 - 2027 Г.**

**УСЛОВИЯ ЗА ИЗПЪЛНЕНИЕ**

**НА ОДОБРЕНИ ЗАЯВЛЕНИЯ ЗА ПОДПОМАГАНЕ**

**ПО ИНТЕРВЕНЦИЯ**

|  |
| --- |
| **Интервенция II.Г.2.1 „Инвестиции за преработка на селскостопански продукти, насочени към опазване на компонентите на околната среда“**  **ПРИЕМ № II/Г/2/1/1** |



**Европейският земеделски фонд за развитие на селските райони**

**Съдържание**

[А. Техническо изпълнение на заявленията за подпомагане: 3](#_Toc182487266)

[Б. Финансово изпълнение на заявлението за подпомагане и искането за плащане 8](#_Toc182487267)

[В. Мерки за информиране и публичност 9](#_Toc182487268)

[Г. Приложения към Условията за изпълнение: 10](#_Toc182487269)

# А. Техническо изпълнение на заявленията за подпомагане:

1. Бенефициентът е длъжен да спазва изискванията на Наредба № 4 от 2024 г. за реда за предоставяне на безвъзмездна финансова помощ, за сключване и изменение на административни договори, за налагане на административни санкции за интервенциите по чл. 73, 74, 75, чл. 77, параграф 1, букви „а“, „в“–„е“ и чл. 78 от Регламент (ЕС) 2021/2115, за условията и реда за изплащане, за отказ за изплащане и намаления на плащанията, и за оттегляне на изплатената финансова помощ за интервенциите по чл. 73, 74, 75, 77 и 78 от същия регламент (наричана по нататък Наредба № 4 от 2024 г.), както и изрично предвидените в административния договор и Условията за кандидатстване и изпълнение по интервенцията.

2. Одобреното заявление за подпомагане се изпълнява в срок, посочен в административния договор.

3. Административният договор, включително одобреното с него заявление за подпомагане може да бъде изменян и допълван при условията на [чл. 68, ал. 8](apis://Base=NARH&DocCode=4661&ToPar=Art68_Al8&Type=201), [9](apis://Base=NARH&DocCode=4661&ToPar=Art68_Al9&Type=201) и [10 от ЗПЗП](apis://Base=NARH&DocCode=4661&ToPar=Art68_Al10&Type=201) и реда предвиден в чл. 15 от Наредба № 4 от 2024 г.

4. Комуникацията между бенефициента и ДФЗ се осъществява през СЕУ чрез индивидуалния профил на бенефициента при спазване на разпоредбите на чл. 37 от Наредба 105 от 22 август 2006 г. за условията и реда за създаване, поддържане, достъп и ползване на интегрираната система за администриране и контрол. Съобщаването на индивидуалните административни актове се извършва при спазване на чл. 28 и 73 от ЗПЗП.

5. Бенефициентът се задължава от датата на подаване на заявлението за подпомагане до изтичане на три години, считано от датата на изплащане на окончателното плащане по административния договор /за бенефициентите, чиито предприятия имат статут на микро, малко или средно предприятие по смисъла на Закона за малките и средните предприятия (ЗМСП)/ или пет години, считано от датата на изплащане на окончателното плащане /за големи предприятия/ да спазва:

5.1. Изискванията на чл. 53, ал. 1 от Наредба № 4 от 2024 г.

5.1.1. Изискването по чл. 53, ал. 1, т. 2 не се прилага:

5.1.1.1. При подмяната на оборудване с изтекъл амортизационен срок. Подмяната е допустима за новопроизведено оборудване със същите или по-добри технически характеристики и може да се извърши само след изрично одобрение от ДФЗ.

5.1.1.2. За инвестиция, за която в заявлението за подпомагане е обосновано, че обичайното й предназначение е свързано с преотстъпване на правото на ползване на трети лица или когато това се изисква по закон. Изключението не се прилага, когато предоставянето на актива - предмет на инвестицията, на трети лица е за извършване на услуга с този актив.

5.1.1.3. Когато бенефициентите са признати групи/организации на производители и преотстъпването на ползването на активите - предмет на подпомагане, е в полза на съдружниците и/или акционерите и/или членовете на юридическите лица – бенефициенти.

5.1.1.4. Когато собствеността върху активите – предмет на подпомагане, се прехвърля в резултат на прехвърляне на търговското предприятие от едноличния търговец – бенефициент, на еднолично търговско дружество, в което той е едноличен собственик на капитала, съчетано със заличаване на едноличния търговец.

|  |
| --- |
|  |

5.2. Да спазва **критериите за подбор**, с изключение на критерии 5 и 6 от Раздел 13. “Критерии за подбор” от Условията за кандидатстване, по които заявлението за подпомагане е било одобрено и да не допуска намаляване на броя на точките, под минималния брой на точките за заявленията за подпомагане, за които е бил наличен бюджет, но не по-малко от минималния брой, определен в условията за кандидатстване по съответния прием.

5.2.1.За бенефициенти ЕООД, съответствието с критерий 2. се счита за изпълнено, при спазване на т. 6.2.5. от Раздел 13. “Критерии за подбор” от Условията за кандидатстване.

5.3. Да подновява съответните разрешения, регистрации и/или лицензии в нормативно предвидените за това срокове - когато подпомаганата дейност подлежи на регистрационен, разрешителен и/или лицензионен режим.

5.4. Да не получава публична финансова помощ от държавния бюджет или от бюджета на Европейския съюз за активите и/или дейностите, за които е получил финансова помощ по административния договор.

5.5. Да спазва и други свои задължения, посочени в административния договор или в приложим нормативен акт.

6. Не следва да е налице обстоятелство, посочено в Раздел 9. Критерии за недопустимост на кандидатите от Условията за кандидатстване.

7. Контролът за спазване на критериите за допустимост, критерии за оценка, ангажименти и други задължения на бенефициентите се осъществява при спазване на чл. 54 от Наредба № 4 от 2024 г.

7.1. Бенефициентите са длъжни да допускат представители на РА, Управляващия орган (УО) на СПРЗСР и на други, определени с нормативен акт органи, включително на институции на Европейския съюз, за осъществяването на контрол за изпълнението на административния договор и изискванията на приложимите национални и европейски актове, включително да осигуряват достъп до обекта/ите, свързани с извършената инвестиция, да предоставят необходимите документи, данни и информация и оказват всякакво друго съдействие, включително като в договорите с техни контрагенти (включително договори за възлагане на обществените поръчки) за изпълнение на дейности от одобрения проект да включват клаузи или по друг подходящ начин да осигурят съдействието за извършване на контрол на контрагента във връзка със съответното изпълнение.

8. За периода **от датата на подаване на заявлението за подпомагане** до изтичане на срока за мониторинг по т. 13 от Раздел 11. Условия за допустимост на дейностите от Условията за кандидатстване, бенефициентите са длъжни да спазват **критериите за допустимост**, като:

8.1. Поддържат регистрация по Търговския закон или Закона за кооперациите.

8.2. **Земеделските стопани** по т. 1 буква “а” от Раздел 8. Критерии за допустимост на кандидатите от Условията за кандидатстване са длъжни да:

8.2.1. Поддържат регистрация като земеделски стопани съгласно Наредба № 3 от 1999 г. за създаване и поддържане на регистър на земеделските стопани.

8.2.2. Поддържат минималният стандартен производствен обем на земеделското си стопанство над 8 000 евро.

8.2.3. Минималният стандартен производствен обем на земеделското стопанство през текущата стопанска година към момента на искането за плащане се доказва с :

а) регистрация на обработваната от кандидата земя и отглежданите животни в Интегрираната система за администриране и контрол (ИСАК); или

б) служебна проверка в регистъра на земеделските стопани към МЗХ;

8.2.4. При проверка на минималния стандартен производствен обем не се взимат предвид културите с намерения за засаждане/засяване.

8.2.5. Обработваната от бенефициента земя, която участва при изчисление на минималния стандартен производствен обем на земеделското стопанство трябва да съответства на разпоредбата на чл. 33б от Закона за подпомагане на земеделските производители.

8.2.6. Бенефициентите, които преработват собствена суровина от животински произход, следва да са собственици или ползватели на действащи животновъдни обекти, регистрирани по реда на чл. 137 от Закона за Ветеринарномедицинската дейност .

8.2.7. Бенефициентите ЕООД, в случаите по т. 8 и т. 9 от раздел 8 „Критерии за допустимост на кандидатите“ от Условията за кандидатстване, изискванията трябва да се поддържат от бенефициента ЕООД или лицето, за което са признати обстоятелствата

8.3. За членовете на бенефициенти **групи/ организации** на производителите, признати от министъра на земеделието и храните, които преработват суровина от животински произход, следва да е изпълнено условието по т. 8.2.6 от настоящия раздел.

8.4 Бенефициентите **по т. 1 буква “в”** от Раздел 8. Критерии за допустимост на кандидатите от Условията за кандидатстване са длъжни да отговарят на следните условия:

8.4.1. Да са регистрирани и да отговарят на изискванията на Закона за храните, Закона за фуражите, Закона за виното или Закона за маслодайната роза, когато е приложимо в зависимост от инвестицията, обект на финансиране.

8.4.2. За бенефициентите с производствени сектори, за които ЗХ, ЗФ, ЗВ и ЗМР не са приложими, да не променят основната икономическа дейност, за която са одобрени.

9. Когато бенефициентът е възложител по ЗОП е длъжен да проведе обществени поръчки за избор на изпълнител/и на дейностите по проекта след подписване на административния договор, с изключение на обществените поръчки за избор на изпълнител/и за разходи по т. 2. Общи разходи от Раздел 12 „Допустими разходи“ от Условията за кандидатстване, за които при подаване на заявлението за подпомагане представят заверено от възложителя копие от документацията от проведената обществена поръчка или процедура за възлагане по ЗОП.

9.1 Бенефициентът, възложител по ЗОП е задължен:

9.1.1 Да спазва сроковете и изискванията, посочени в „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони“.

9.1.2. Да спазва разпоредбите на Закона за обществените поръчки и актовете по неговото прилагане, както и указанията на ДФЗ - РА, когато възлага обществени поръчки за изпълнение на дейностите по одобрения проект.

9.1.3. Да извършва за своя сметка плащанията към изпълнителите по проекта за разликата между размера на допустимите за финансово подпомагане разходи по проекта и окончателния размер на безвъзмездна финансова помощ, при наложена финансова корекция за установени нарушения на ЗОП.

10. Държавен фонд „Земеделие“ - Разплащателната агенция (ДФЗ – РА) осъществява последващ контрол за законосъобразност върху проведените обществени поръчки за изпълнение на дейностите, включени в одобрения проект от бенефициентите по т. 9, съгласно утвърдена от изпълнителния директор на ДФЗ - РА „Процедура за осъществяване на предварителна проверка и последващ контрол върху обществени поръчки и процедури за избор с публична покана за разходи, финансирани изцяло или частично със средства от Европейския земеделски фонд за развитие на селските райони“.

11. Бенефициентът е длъжен да:

11.1. Изпълни изцяло одобреното заявление за подпомагане в срока, посочен в административния договор, съгласно таблицата за одобрените инвестиционни разходи, представляваща приложение към административния договор и количествено-стойностните сметки/количествените сметки/техническите спецификации, представляващи приложение към административния договор (когато е приложимо в зависимост от предмета на договора и от качеството на бенефициента като възложител по ЗОП).

11.2. Спазва изискванията и сроковете за подаване на искания за плащане, като прилага изискуемите документи, посочени в Приложение 1 към настоящите условия и в Наредба № 4 от 2024 г.

11.3. Подаде искане за окончателно плащане до изтичане на срока за изпълнение на одобреното заявление за подпомагане, посочен в административния договор, ведно с документите, посочени в Приложение № 1 от настоящите условия, при спазване на реда и условията, предвидени в Наредба № 4 от 2024 г.

11.4. Осигури в срока за изпълнение на одобреното заявление за подпомагане необходимите лицензи, разрешителни или регистрации за извършване на дейността по заявлението за подпомагане или за функционирането на всички активи, когато се изискват такива съгласно действащото законодателство.

11.5. Изпълни и въведе в експлоатация в срок най-късно до подаване на искането за окончателно плащане инвестициите (ако има такива), които не са предмет на подпомагане по административния договор, но са необходими за изпълнението на одобрения проект и които са посочени в Приложение № 2а към административния договор;

11.6. Към датата на подаване на искането за окончателно плащане да отговаря на всички задължителни стандарти, отнасящи се до подпомаганите дейности, в т. ч. опазването на компонентите на околната среда, фитосанитарните изисквания, хуманното отношение към животните, ветеринарно-санитарните изисквания, ветеринарномедицинските изисквания, безопасността на храните и фуражите, хигиената, безопасните условия на труд – важи, когато е приложимо с оглед вида на инвестицията. Горното условие не освобождава бенефициента от задължението да спазва всички действащи нормативни изисквания в областите, посочени в точката, доколкото те се отнасят до неговата дейност и инвестиция.

12. За период от датата на получаване на окончателно плащане до изтичане на съответния мониторингов период бенефициентите се задължават да постигнат средногодишната **натовареност (количество)** на произвежданите в изпълнение на одобрения проект продукти в размер не по-малък от 50 на сто от посочения в представения към заявлението за подпомагане и одобрен от Фонда бизнес план.

12.1. При проверка за изпълнението на задължението по т. 12 се взема предвид единствено произведената и собствена на бенефициентите продукция.

12.2. Няма да се счита за неизпълнение на задължението по т. 12, ако бенефициентите докажат пред РА, че непостигането на заложените показатели се дължи на обективни обстоятелства и не се дължи на тяхно бездействие или неполагане на дължимата грижа.

12.3. За период от датата на получаване на окончателно плащане до изтичане на съответния срок по т. 13 от Раздел 11. Условия за допустимост на дейностите от Условията за кандидатстване (наричан по-долу „срок на мониторинг“ или „мониторингов период“), бенефициентите са длъжни да произвеждат в изпълнение на одобрения проект продукция, **която покрива най-малко 50% от капацитета** на преработвателното предприятие за подпомаганата дейност, съгласно технологичния проект, представен на етапа на кандидатстване за подпомагане по подмярката. Минимално изискуемият размер на произведената продукция по предходното изречение се изчислява **средноаритметично** за приложимия срок по т. 13 от Раздел 11. Условия за допустимост на дейностите от Условията за кандидатстване.

12.4. За периода от датата на получаване на окончателно плащане до изтичане на срока на мониторинг, при производството на продукция въз основа на одобрения проект бенефициентите са длъжни да влагат продукти и суровини и да произвеждат краен продукт от допустим за подпомагане сектор, посочен в т. 3 от раздел 10. „Допустими дейности” от Условията за кандидатстване, който фигурира сред продуктите, включени в Приложение № 1 към ДФЕС и е посочен в представения към заявлението за подпомагане на бенефициента бизнес план. Изискването крайните продукти да фигурират сред посочените в Приложение № 1 към ДФЕС не важи за случаите, когато одобреният проект включва инвестиции за преработка на селскостопански продукти в неселскостопански продукти извън Приложение № 1 към ДФЕС и финансовата помощ е одобрена в съответствие с изискванията на Регламент (ЕС) № 2023/2831.

12.5. За периода от датата на получаване на окончателно плащане до изтичане на срока на мониторинг, бенефициентите земеделски стопани, при производството на крайните продукти да влагат поне 51 на сто от общия размер на използваните селскостопански продукти (земеделски суровини), които са произведени в земеделското стопанство на бенефициента или в земеделското стопанство на лицето, за което са признати обстоятелствата по т. 8 и т. 9 от раздел 8 „Критерии за допустимост на кандидатите“ от Условията за кандидатстване.

13. За период от датата на получаване на окончателно плащане до изтичане на мониторинговия период бенефициентите се задължават **да реализират приходи от продажба** на произведените в изпълнение на проекта продукти в размер не по-малък от 50 на сто от посочения в представения към заявлението за подпомагане и одобрен от Фонда бизнес план.

13.1. При проверка за изпълнението на задължението по т. 13 се вземат предвид единствено приходите от реализация на продукцията по т. 12.

13.2. Няма да се счита за неизпълнение на задължението по т. 13, ако бенефициентите докажат пред РА, че непостигането на заложените показатели се дължи на обективни обстоятелства и не се дължи на тяхно бездействие или недостатъчно положена дължима грижа.

14. Бенефициентите, които са големи предприятия, са длъжни да не преместват производствената дейност – предмет на подпомагане, извън територия на Европейския съюз до изтичане на период от 10 години, считано от окончателното плащане по административния договор.

15. За срока на мониторинг бенефициентите са длъжни да използват произведената от възобновяеми енергийни източници енергия единствено за собствено потребление, свързано с дейностите, попадащи в допустим сектор, посочен в т. 3 от раздел 10. „Допустими дейности” от Условията за кандидатстване и при спазване на изискванията на т. 21-24 от Раздел 11. „Условия за допустимост на дейностите“, както и т. 15 от Раздел 12.1 „Условия за допустимост на разходите“ от Условията за кандидатстване - важи, когато одобреният проект включва инвестиции за производство на енергия от възобновяеми енергийни източници, включително за производство на електрическа и/или топлинна енергия или енергия за охлаждане и/или производство на газообразни, твърди и течни горива от биомаса.

16. Административният договор може да бъде прекратен при условията посочени в него и/или съгласно разпоредби в Наредба № 4 от 2024 г.

17. Държавен фонд „Земеделие“ оттегля цялата или част от предоставената финансова помощ и изисква възстановяване при условията, посочени в глава V „Условия и ред за оттегляне на изплатената финансова помощ и ред за налагане на административни санкции“ от Наредба № 4 от 2024 г.

18. Държавен фонд „Земеделие“ оттегля цялата или част от предоставената финансова помощ и когато бенефициентът не спазва мерките за публичност, посочени в раздел “В. Мерки за информиране и публичност” от настоящите условия и условията съгласно чл. 67 от Наредба № 4 от 2024 г.

19.Държавен фонд „Земеделие“ определя размера на подлежащата на възстановяване безвъзмездна финансова помощ след плащане, съобразно правилата по чл. 73, ал. 9 от ЗПЗП.

# Б. Финансово изпълнение на заявлението за подпомагане и искането за плащане

1. Безвъзмездната финансова помощ по заявлението за подпомагане може да бъде изплащана авансово, междинно и окончателно.

2. Авансово плащане се извършва при условията на Глава трета „Условия и ред за изплащане на финансова помощ“, Раздел III „Авансово плащане“ на Наредба № 4 от 25.10.2024 г. и настоящите Условия за изпълнение, като предоставя банкова гаранция съгласно чл.28, ал.1, т.1 от същата Наредба.

2.1 За бенефициенти, които провеждат процедура за избор на изпълнител по реда на ЗОП, искането за авансово плащане се подава след съгласуване на процедурата/те от ДФЗ - РА и вписване на избрания/те изпълнител/и в административния договор.

3. Максималният размер на авансовото плащане е в размер до 50 % от стойността на одобрената безвъзмездна финансова помощ по заявлението за подпомагане.

4. Авансово плащане е допустимо не повече от един път за периода на изпълнение на заявлението за подпомагане.

5. Междинно плащане е допустимо не повече от един път за периода на изпълнение на заявлението за подпомагане.

6. Междинно плащане се извършва, при условията на Раздел IV „Междинно и окончателно плащане“ на Наредба № 4 от 25.10.2024 г., и при спазване на изискванията в Глава четвърта „Условия и ред за намаляване и отказ за изплащане на финансовата помощ“ от същата наредба.

7. Окончателно плащане се извършва, при условията и по реда на сключения административен договор за предоставяне на безвъзмездна финансова помощ, по настоящите Условия за изпълнение и Глава трета „Условия и ред за изплащане на финансова помощ“, Раздел IV „Междинно и окончателно плащане“ на Наредба № 4 от 25.10.2024 г., и при спазване на изискванията в Глава четвърта „Условия и ред за намаляване и отказ за изплащане на финансовата помощ“ от същата наредба.

8. За бенефициенти, които провеждат процедура за избор на изпълнител по реда на ЗОП, исканията за междинно и окончателно плащане се подават след съгласуване на процедурата/те от ДФЗ - РА и вписване на избрания/те изпълнител/и в административния договор.

9. Безвъзмездната финансова помощ се изплаща при условие, че към датата на подаване на искането за окончателно плащане бенефициентът е представил съответните лицензи, разрешения и/или удостоверения за регистрация за извършването на всички дейности или функционирането на всички активи, включени в одобрения проект, за които съгласно законодателството се изисква лицензиране, разрешение и/или регистрация.

10. В случаите на заявени разходи по т. 18 от раздел 11. „Условия за допустимост на дейностите“ от Условията за кандидатстване при подаване на искане за окончателно плащане бенефициентът е представил удостоверение за въвеждане в експлоатация за строежите от IV и V категория или разрешение за ползване за строежите от I, II и III категория.

11. В случаите на заявени разходи за инвестиции по т. 2 (Дейност 2) от раздел 10. „Допустими дейности” от Условията за кандидатстване, бенефициентите трябва да притежават сертификат по чл. 35, параграф 1 от Регламент (ЕС) 2018/848 за крайните продукти от производствената програма на бизнес плана, определени като биологични.

# В. Мерки за информиране и публичност

1. Бенефициентът се задължава да показва подкрепата от Стратегическия план от датата на сключване на административният договор, до датата на изтичане на периода на мониторинг, като постави на видно за обществеността място:

1.1. плакат с размер не по-малък от А3 или еквивалентен електронен екран, съдържащ информация за дейността, подпомагана от ЕЗФРСР – за заявление за подпомагане с размер на публичната финансова помощ от 10 000 евро до 50 000 евро включително; В случаите, когато в едно заявление за подпомагане са включени два или повече обекта или те са в различни населени места се поставя плакат или еквивалентен електронен екран на всеки от обектите.

1.2. обяснителна табела или еквивалентен електронен екран, с информация за заявлението за подпомагане, с размери не по-малко от 50 см височина и 70 см широчина, съдържаща информация за инвестицията във физически активи, подпомагана от ЕЗФРСР – за заявления за подпомагане, с размер на публичната финансова помощ над 50 000 евро. В случаите, когато в едно заявление за подпомагане са включени два или повече обекта или те са в различни населени места се поставя табела или еквивалентен електронен екран на всеки от обектите.

2. Бенефициентът се задължава да включи на професионалната си електронна страница, ако има такава и на официални сайтове в социални медии, кратко описание на подпомаганата дейност, в което се посочват нейните цели и резултатите от нея и се откроява финансовата подкрепа от Европейския съюз.

3. Бенефициентът се задължава да включи изявление, открояващо подкрепата от Съюза по видим начин, върху документи и комуникационни материали, свързани с изпълнението на дейността, предназначени за обществеността или за участниците.

4. Електронната страница, плакатът, табелата или документите по т. 1, 2 и 3 трябва да съдържат описание на заявлението за подпомагане/дейността, която се подпомага, емблемата на Европейския съюз с пояснение за неговата роля, националното знаме на Република България, като изписва името на фонда, осигуряващ подкрепа: „Европейски земеделски фонд за развитие на селските райони“.

5. Информацията по т. 4 трябва да заема не по-малко от 25 на сто от плаката, табелата, билборда или електронната страница.

6. Техническите изисквания към информацията във връзка с оповестяване на подпомагането на дейността от ЕЗФРСР се определят съгласно Приложение № ІІ към чл. 5 от Регламент за изпълнение (ЕС) 2022/129 на Комисията от 21 декември 2021 година за установяване на правила за видовете интервенции по отношение на маслодайните семена, памука и вторичните продукти от производството на вино съгласно Регламент (ЕС) 2021/2115 на Европейския парламент и на Съвета и за изискванията за информация, публичност и видимост във връзка с подпомагането от Съюза и стратегическите планове по ОСП (OB L 20 от 31.1.2022 г.).

# 

# Г. Приложения към Условията за изпълнение:

Приложение № 1: Документи при подаване на искане за плащане

Приложение № 2: Декларация при подаване на искане за плащане